ฟีเจอร์คำนวณภาษีของ LINE FINANCE คืออะไร มีรูปแบบการใช้งานอย่างไร
ฟีเจอร์คำนวณภาษี เป็นการร่วมมือกัน ระหว่าง LINE FINANCE กับ iTAX ผู้ใช้สามารถเข้าคำนวณภาษีของตนเองได้ง่ายๆ ผ่าน LINE FINANCE เพียงเลือกตอบข้อมูลส่วนตัว กรอกเงินเดือนลงไป สามารถประเมินการวางแผนภาษีเบื้องต้นได้ทันที มีแผนภาพสรุปให้ชัดเจน เข้าใจง่าย อีกทั้ง ยังรองรับค่าลดหย่อนภาษีได้ครบทุกรายการตามกฎหมายปัจจุบัน เช่น ลดหย่อนภาษีจากโครงการช้อปช่วยชาติ เป็นต้น (สามารถคำนวณเพื่อวางแผนภาษีปี 2560 ได้ถึงวันที่ 31 ธันวาคม 2560 เท่านั้น)
 
และสำหรับฟีเจอร์วางแผนการลงทุนในกองทุน ร่วมกับ WealthMagik ผู้ใช้สามารถเข้าถึงขั้นตอนการวางแผนการลงทุน ตั้งแต่การสำรวจระดับความเสี่ยงของตนเอง การมองหากองทุนที่น่าสนใจ รวมถึงการจัดอันดับกองทุนตามความต้องการของผู้ใช้ พร้อมข้อมูลสนับสนุนที่ครบถ้วนและจัดเรียงให้อ่านเข้าใจง่าย สะดวกในการเข้าถึงผ่าน LINE นอกจากนี้ LINE FINANCE ยังอำนวยความสะดวก ให้ผู้ใช้สามารถเลือกซื้อกองทุนจาก WealthMagik ได้ทันทีอีกด้วย

การร่วมมือกับ 2 พันธมิตรใหม่อย่าง iTAX และ WealthMagik  LINE FINANCE มุ่งที่จะเป็นช่องทางที่ง่ายและสะดวกที่สุดที่จะทำให้ผู้ใช้เข้าถึงเรื่องภาษีและเรื่องกองทุนต่างๆ ได้มากขึ้น และที่สำคัญ เป็นช่องทางที่เกิดประโยชน์สูงสุดกับผู้ใช้อย่างแท้จริง
 
ด้วยเทคโนโลยีของ LINE การเข้าถึงข้อมูลต่างๆ ไม่ว่าเดิมจะเป็นเรื่องยากแค่ไหน แต่เมื่อมาอยู่ใน LINE แล้ว ทุกอย่างจะต้องง่าย สะดวก และเป็นประโยชน์ที่สุดต่อผู้ใช้ สองฟีเจอร์ใน LINE FINANCE นี้จะต้องทำให้คนไทยรู้สึกว่าภาษีไม่ใช่เรื่องยาก และการลงทุนก็ไม่ใช่เรื่องไกลตัวสำหรับคนไทยอีกต่อไป
4.ข่าวเศรษฐกิจและการเงิน